Alkuperäisten laitevalmistajien on saatettava loppukäyttäjien saataville tiedot tyyppihyväksyntämenettelyn aikana mitatuista ja tyyppihyväksyntätodistukseen kirjatuista hiilidioksidipäästöistä (CO2, yksikkönä g/kWh) ja liitettävä oheen seuraava lausunto: ”Tämä CO2-päästöarvo on saatu moottorityyppiä (moottoriperhettä) edustavalle (kanta)moottorille laboratorio-olosuhteissa tehdyssä kiinteässä testisyklissä, eikä se ole tae yksittäisen moottorin suorituskyvystä, kun moottori on asennettu liikkuvaan työkoneeseen tai luokan T ajoneuvoon”. LISÄYS 7 TUOTANNON VAATIMUSTENMUKAISUUDEN TESTAUSMENETTELY A.7.1 Tässä lisäyksessä kuvataan menettely, jota käytetään tuotannon vaatimustenmukaisuuden tarkastamiseen epäpuhtauspäästöjen osalta. A.7.2 Otanta on tehtävä niin, että otoksen vähimmäiskoon ollessa kolme moottoria erän mahdollisuus läpäistä testi silloin, kun 30 prosenttia moottoreista on viallisia, on 0,90 (tuottajan riski = 10 prosenttia), kun taas erän mahdollisuus läpäistä testi silloin, kun 65 prosenttia moottoreista on viallisia, on 0,10 (kuluttajan riski = 10 prosenttia).